CELEX: 22018D1825
Language: mt
Date: 2017-03-17 00:00:00
Title: Deċiżjoni tal-Kumitat Konġunt taż-ŻEE Nru 61/2017 tas-17 ta’ Marzu 2017 li temenda l-Anness XIII (Trasport) tal-Ftehim ŻEE [2018/1825]

29.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 305/28
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 61/2017
         tas-17 ta’ Marzu 2017
         li temenda l-Anness XIII (Trasport) tal-Ftehim ŻEE [2018/1825]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni tal-Kummissjoni (UE) 2016/1945 tal-14 ta’ Ottubru 2016 dwar l-ekwivalenzi bejn kategoriji ta’ liċenzji tas-sewqan (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni (UE) 2016/1945 tirrevoka id-Deċiżjoni tal-Kummissjoni 2014/209/UE (2), li hi inkorporata fil-Ftehim ŻEE u li konsegwentement għandha tiġi revokata taħt il-Ftehim ŻEE.
                  
               
                     (3)
                  
                  
                     Għalhekk, l-Anness XIII tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            
               Artikolu 1
            
            It-test tal-punt 24fb (id-Deċiżjoni tal-Kummissjoni 2014/209/KE) tal-Anness XIII tal-Ftehim ŻEE qed jiġi mibdul b’dan li ġej:
            
               “32016 D 1945: Id-Deċiżjoni tal-Kummissjoni (UE) 2016/1945 tal-14 ta’ Ottubru 2016 dwar l-ekwivalenzi bejn kategoriji ta’ liċenzji tas-sewqan (ĠU L 302, 9.11.2016, p. 62).”
            
         
         
            
               Artikolu 2
            
            It-test tad-Deċiżjoni (UE) 2016/1945 bl-Iżlandiż u bin-Norveġiż, li se jiġu ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            
               Artikolu 3
            
            Din id-Deċiżjoni għandha tidħol fis-seħħ fit-18 ta’ Marzu 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            
               Artikolu 4
            
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-17 ta’ Marzu 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 302, 9.11.2016, p. 62.
         
            (2)  ĠU L 120, 23.4.2014, p. 1.
         
            (*1)  L-ebda rekwiżiti kostituzzjonali ma huma indikati.